Wniuersis et singulis reuerendissimis reuerendisque dominis locorum ordinariis prelatis, prepositis, decanis, officialibus, canonicis, curatis ceterisque in specialibus ecclesiarum rectoribus necnon preclarissimis dominis baronibus, militibus, militaribus, nobilibus, prefectis castrensibus ac ciuitatum opidorumque proconsulibus ceterisque aliis cuiuscumque status, dignitatis seu officii extiterint jn Liuonia habitantibus Magnus, Dei et apostolice sedis gracia episcopus Aboensis, in Domino Ihesu summe felicitatis beatitudinem et promptum in singulis animum complacendi. Quum, ut ait apostolus, omnes stabimus ante tribunal Christi recepturi prout in corpore gessimus, siue bonum fuerit siue malum, oportet ergo nos diem messionis extreme operibus misericordie preuenire ac eternorum intuitu illud seminare in terris, quod reddente Domino cum multiplicato fructu colligere valeamus in celis, ffirmam spem fiduciamque rectam gerentes, quod qui parte seminat et metet et qui seminat in benediccionibus, de benediccionibus et metet vitam eternam. Cum igitur ad fabricam, erectionem, restauracionem et misse conseruacionem monasterii predicatorum conuentus Viborgensis nostro Aboensi dyocesi proprie non suppetant facultates, necesse habent fratres predicti conuentus ad exteras naciones se diuertere et perfidelium subsidia mendicando postulare propter magnam presertim in temporibus illis, vbi monasterium eorum situm est, victualium penuriam, supplicabantque nobis, ut eis litteras nostras commendaticias fauere et concedere dignaremur. Nos vero eorum peticionibus tanquam iustis et racioni consonis inclinatj, attendentes quod iusta petentibus non sit negandus assensus memoratos fratres vobis vniuersis in Domino sincerissime commendamus, affectuose supplicantes, quatenus intuitu Dei et pietatis humane beati Dominici et nostrarum precium interuentu ipsos fratres fauorabiliter recolligere velitis et in singulis vite et vie necessariis eciam in admissione questus per dyoceses, ciuitates, castra, opida et domicilia vestra humaniter dirigere atque de bonis, vobis a Deo collatis, dum ipsi aut aliquis ex parte illorum ad vos deuenire contingat, pia elemosinarum ssuffragia et grata eis caritatis subsidia erogare, vt per vestram subuencionem eorum inopie consuletur et vos per hec bona, que feceritis, et alia Domino inspirante, possitis ad eterna gaudia feliciter peruenire, non sinentes eos a quocunque emulo iusticie indebite molestari, jn hoc Deo obsequium, opus pium et nobis rem ad modum gratissimam effecturi, nos ad similia pietatis obsequia, quocienscunque super hoc requisitj fuerimus, indefesse obligantes, jn cuius rei testimonium ac robur euidencius presentes litteras fieri fecimus et secreti nostri impressione missimus communiri. Datum in opido Viborgh supradicto anno Domini millesimo quadringentesimo nonagesimo tercio, die beatorum Ffabiani et Sebastiani martyrum, presentibus vltra vnum annum minime valituris.